Gazeta Sporturilor se distribuie astăzi la chioșcurile de ziare împreună cu cartea "Primul ajutor până la sosirea medicului", la prețul de 20 de lei. Volumul apare cu publicația de sport în contextul prăbușirii pe teren a camerunezului Patrick Ekeng în timpul meciului Dinamo cu Viitorul.

După momentul tragediei, care a avut loc pe 6 mai, s-a vorbit despre faptul că nimeni nu a știut să-i acorde primul ajutor.

Publicitate

Moartea fotbalistului a ridicat o problemă foarte importantă și anume că prea puțini români au făcut cursuri de prim ajutor și știu cum să reacționeze într-o situație de criză când primele minute pot face diferența dintre viață și moarte.

Gazeta Sporturilor a mai distribuit cartea "Primul ajutor până la sosirea medicului", apărută la Editura Orizonturi, în mai 2012.

Despre carte

Volumul "Primul ajutor pana la sosirea medicului" este un ghid complet care îi inițiază pe cititori în cazurile extreme. Cartea prezintă tehnici de prim ajutor în situații de urgență, tehnici de resuscitare, tratamentul stărilor de soc.

“Nimeni nu poate preintampina producerea accidentelor. Cand urgenta se produce (infarctul, accidentul vascular sau asfixia) acordarea primului ajutor in crucialele prime minute poate insemna diferenta intre viata si moarte', afirma Dr. James Todd, vicepresedintele executiv al Asociatiei Medicale Americane, cel care recomanda tuturor aceasta carte.

Carmen Maria Andronache

carmenpaginademedia.ro